"Көк тудың желбірегені" әнінің сөзі қалай жазылды?
""Көк тудың желбірегені" әнінің сөзі қалай жазылды?" | "https://abai.kz/post/92127"
TITLE: "Көк тудың желбірегені" әнінің сөзі қалай жазылды?
URL: https://abai.kz/post/92127
META: ""Көк тудың желбірегені" әнінің сөзі қалай жазылды?" | "https://abai.kz/post/92127"
DATE: 04.06.2019
AUTHOR(s): Сәбит Тастанбек
TOTAL WORDS: 166
TEXT: Рәміздер дегенде, жиі көзге шалынатыны, әрине, елдің байрағы емес пе. Осындайда «Көк тудың желбірегені» әні еріксіз ойға оралады. Әйгілі әннің авторы, ақын Алмас Ахметбек баспасөзге берген сұхбатында көк туымыздың көңіл толқытатын ерекше қасиеті барын айтады. – 1993 жылы азаттықтың он төртінші айында алғаш рет туған елімнің топырағына табаным тигенде, «Қорғас» бекетінен желбіреген Туымызды көрдім. Тудың құдіреті жүрегімді ша рпып өткендей болды. Адамдардың асқақ сезімін аспаннан ағыл-тегіл шашып, мемлекеттілігі бар ел екенін меңзеп тұрған талай жұрттың желбіреп тұрған жалауын көріп жүрміз, бірақ сол сәтте көз алдымда тұрған ту мен үшін басқа еді. Ақында аяқасты келетін алақұйын сезім, шалқып келетін шабыт деген болады. Тап сол сәтте ту маған ғана арнап тіл қатып тұрғандай көрінді. Сондай көңіл күйдің әсерімен жазылған өлеңнің алғашқы шумағы: – Көк тудың желбірегені Бақыттың елжірегені, Қиырда қалған қазақтың Ата жұртына жете алмай Көзінің мөлдірегені, – деп өрілді. Кейін сахнадан оқыған кезімде жарқ етіп, жай түсіріп өтетіндей отты өлең болғанын сезініп жүрдім. Кейін еліміздегі танымал сазгерлер бұл өлеңге әндер жаза бастады. Сәбит Тастанбектің facebook парақшасынан Abai.kz
